《寄题蒋湾效尧夫体》
宋代·吴泳

刚把西湖卖与邻，卜园新得蒋湾春。
半荒亭树景偏老，欲压溪桥花更真。
漫赋莫教诗过好，浅斟时要酒轻醇。
若能会得閒中趣，便是羲皇向上人。

作者简介：吴泳（约公元1224年前后在世），字叔永，潼川人。生卒年均不详，约宋宁宗嘉定末前后在世。嘉定元年（公元1209年）第进士。累迁著作郎，兼直舍人院。应诏上书，颇切时要。累迁吏部侍郎兼直学士院，上疏言谨政体、正道揆、厉臣节、综军务四事。后进宝章阁学士，知温州，以言罢。泳著有鹤林集四十卷，《四库总目》行于世。